 6 መስከረም 2020 ምንጪ ስእሊ, HOUSE OF FEDERATION ባይቶ ፌዴሬሽን ኢትዮጵያ ኣብቲ ተወከልቲ ትግራይ ዘይተረኸብሉ ህጹጽ ኣኼብኡ ነቲ ድሕሪ መዓልታት ክካየድ መደብ ተታሒዝሉ ዘሎ መረጻ ትግራይ እንተተኻየደውን ከምዘይተገበረ ዝቑጸር ዘይጸንዕን ተፈጻምነት ዘይብሉን እዩ ክብል ወሲኑ እቲ ባይቶ ትማሊ ቀዳም ኣብ ዝገበሮ ኣኼብኡ ነዚ ዝወሰነ ኣብ ሕገመንግስታዊ ትርጓመን ጉዳያት መንነትን ኣድሂቡ ካብ ዝሰርሕ ቀዋሚ ኮሚቴ ናይቲ ባይቶ ኣብ ዘቕረቦ ሓሳብ ተደሪኹ እዩ ክልል ትግራይ መረጻ ብዝምልከት ዘሕለፈቶ ውሳነ ኮነ እቶም መረጻ ንምክያድ ዝተፈጸሙ ተግባራት ምስ ላዕለዋይ ሃገራዊ ሕጊ ዝጻረር ብምዃኑ ተቐባልነት ከምዘይህልዎ እዩ እቲ ባይቶ ወሲኑ ክልላዊ መረጻ ትግራይ ካበይ ናበይ? 